Diari Oficial de la Generalitat Valenciana


Sumari del DOGV 1208, del 22-12-1989 (1989/816034)

ORDRE d'1 desembre de 1989, de la Conselleria de Cultura, Educació i Ciència, per la qual són dictades normes per a l'elecció d'òrgans unipersonals de governs als centres públics d'ensenyaments especialitzats que s'assenyalen.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/12/01/(2)/dof/vci/html**

### Dades del document

Número de DOGV
:   1208

Data del DOGV
:   22-12-1989

Secció del DOGV
:   DISPOSICIONS GENERALS

Número del document
:   1989/816034


Data del document
:   01-12-1989

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre d'1 de desembre de 1989, de la Conselleria de Cultura, Educació i Ciència, per la qual són dictades normes per a l'elecció d'òrgans unipersonals de govern als centres públics d'ensenyaments especialitzats que s'assenyalen.  
Els Decrets 180/1988 de 15 de novembre i 90/1986 de 8 de juliol, del Consell de la Generalitat Valenciana, regulen el període i el procediment d'elecció dels òrgans de govern dels centres públics d'ensenyaments.  
Com que pròximament conclourà el mandat dels òrgans unipersonals dels centres públics d'ensenyaments especialitzats de València a què es refereix l?Ordre de 25 de juliol de 1986, i com que és precís dotar així mateix d'aquests òrgans unipersonals els centres públics d'ensenyaments especialitzats que no els tinguessen constituïts, cal procedir-ne a la convocatòria i establir-ne les normes per a l?elecció segons que estableix l?esmentat Decret 90/1986.  
En atenció d'aquests motius, i en ús de les facultats que em confereix l'article 35 de la Llei de la Generalitat Valenciana de 30 de desembre de Govern Valencià,  
DISPOSE:  
Primer  
Aquesta Ordre serà d'aplicació:  
a) Al Conservatori Superior de Música, a l?Escola Superior d'Arts Aplicades i Oficis Artístics, tots ells de València, els òrgans unipersonals dels quals foren elegits d?acord amb l?Ordre de 25 de juliol de 1989.  
b) Als centres públics d'ensenyaments especialitzats dependents d'institucions públiques assenyalats en l'annex i els consells escolars dels quals s'han constituït d'acord amb l'Ordre de 12 de setembre de 1989.  
Segon  
Als centres compresos en l?àmbit d'aplicació assenyalat en l'article primer d'aquesta Ordre es procedirà a l?elecció de director abans del dia 9 de gener de 1990 data en la qual la Mesa Electoral constituïda segons que preveu l'article 16 del Decret 90/86 de 8 de juliol haurà de trametre la candidatura que haja obtingut majoria absoluta als Serveis Territorials de Cultura, Educació i Ciència.  
Tercer  
Per tal de poder realitzar els nomenaments dels càrrecs directius el director electe proposarà al Consell Escolar l?elecció dels càrrecs esmentats, si no ho havia fet en el moment de la presentació de la seua candidatura, en la manera prevista en l'article 17 del Decret 90/86 de 8 de juliol. Una vegada elegit pel Consell haurà de trametre la proposta de nomenament als Serveis Territorials d'Educació, a fi que la presa de possessió es faça amb efecte des de 15 de gener de 1990 segons estableix el Decret 90/86.  
DISPOSICIONS FINALS  
Primera  
Es autoritzada la Secretaria General perquè dicte les instruccions necessàries per al desenrotllament i l'aplicació del que preveu aquesta Ordre.  
Segona  
Els directors territorials, el director actual dels centres i la Mesa Electoral que amb aquesta finalitat es constituirà, adoptaran les mesures necessàries per a garantir el desenrotllament normal del procés d'elecció a què es refereix aquesta Ordre.  
Tercera  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 1 de desembre de 1989.  
El Conseller de Cultura, Educació i Ciència,  
ANTONIO ESCARRE ESTEVE  
ANNEX  
Denominació Localitat  
Província d'Alacant:  
Conservatori Prof. de Música Elda   
Conservatori Elem. de Música Villena  
Conservatori Elem. de Música Alcoi  
Conservatori Elem. de Música Oriola  
Conservatori Elem. de Música Elx  
Conservatori Elem. de Música Dénia  
Conservatori Elem. de Música Novelda  
Província de Castelló:  
Conservatori Prof. de Música Castelló  
Província de València:  
Conservatori Elem. de Música Xàtiva  
Conservatori Elem. de Música València  
Conservatori Prof. de Música Carcaixent


Còpia Permalink ELI